**Se vor boteza cei ce se nasc**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se vor întrupa-n cuvinte de lucruri desprinse,

trec prin memorie pe un drum neumblat.

Uitate vor fi când focul va înghiţi clipele viitoare,

îngerii se vor aşeza în genunchi pe lespezi de suflet,

gândul pătrunde prin ziduri şi te locuieşte

iar semnele vremii semne de carte vor fi.

Se vor boteza cei ce se nasc

din izvor tămăduitor şi apă răcoroasă,

zilele a sărbătoare visează asemeni florilor

la buchetul miresei.

Voi îmbrăca în mătase vorbele ce le vei spune,

se va topi în crini urâtul bolnav

şi bufniţa-n deznădejde se va duce la râu.

În dinţi voi rupe nervii-n spirală

ce fac tumbe prin trupul zvârcolit de aşteptări

şi nimeni nu-mi va bea norocul.